Kiemelt szakágazati igény:

***Kapcsolatok, együttműködések erősítése az agrárgazdaság szereplői, a kutatás és az innováció, valamint az élelmiszerlánc egyes szereplői között***

Az erdőgazdálkodás (agrárgazdaság) vállalkozásai, szakmai műhelyei és a tudásközvetítésre alkalmas szakmai szervezetek operatív csoportjai által a 2014-2020-as fejlesztéspolitikai prioritásokhoz illeszkedő, probléma-orientált KFI együttműködéseinek gyarapodása, ez által az erdőgazdálkodók gazdasági és környezeti hatékonyságának növelése - 36.cikk Együttműködés

***Termelői és szolgáltatói oldal szakmai felkészültségének javítása tekintettel a szakágazati igényekre***

Az erdőgazdálkodók számára továbbképzési stratégia kialakítása a 2014-2020-as fejlesztéspolitikai célkitűzésekkel összhangban és akkreditációja (VM), benne a tanácsadók továbbképzésének programja is - 15. cikk:Tudásátadás és tájékoztatási tevékenységek; 16. cikk:Tanácsadási szolgáltatások, üzemvezetési és helyettesítési szolgáltatások

***A szaktanácsadási rendszer igény alapú, szakágazati célcsoportokra koncentráló működésének megvalósítása***

Az elsősorban magánerdő-gazdálkodói célcsoport számára nyújtható szaktanácsadási rendszer megújítása: strukturálása és megerősítése *-* 16. cikk: Tanácsadási szolgáltatások, üzemvezetési és helyettesítési szolgáltatások

**Erdészet szakterület:**

**Szükséglet (16)**

***(SZ16) Erdők feltártsága: erdészeti utak fejlesztése***

1. ***Kapcsolódó fókuszterület(ek):*** 2/a
2. ***Kapcsolódás az átfogó célkitűzésékhez:***

|  |  |  |  |  |  |
| --- | --- | --- | --- | --- | --- |
| ✓ | Környezet |  | Klíma |  | Innováció |

1. ***Rövid indoklás, leírás:***

Magyarország művelt területeinek az első sorban erdőgazdálkodást szolgáló utakkal való feltártsága 8,86 fm/ha, a szomszédos, velünk hasonló fejlettségű, vagy fejlettebb EU tagországokban ez a mutató 25 – 60 fm/ha. A hazai fejlesztéspolitika az elmúlt 20 évben nem indított célzott fejlesztési programot e területen, miközben mind a tulajdonviszonyokban több mint 50%-os változás állt be. Ezzel egyidejűleg a fenntartható, természetközeli erdőgazdálkodási módokra való való áttérés egyik alappillére is a megfelelő sűrűségű és minőségű feltáró úthálózat, egy ökológiailag orientált erdőgazdálkodásban az első erdőművelési művelet az útépítés (prof. Hannes Mayer).

Az erdőgazdálkodási feltárásba befektetett tőke megtérülési ideje lényegesen hosszabb az egyéb beruházások megtérülési idejénél, a közelítési távolságok csökkenéséből és a járművek üzemköltségének csökkenéséből nem származik akkora közgazdasági előny, amellyel a feltáróhálózat létesítése indokolható. Ugyanakkor ennek hiányában a faanyagot elszállítása vagy a faanyag megtermelésének önköltsége jelentősen emeli a termelési költséget, rontja a versenyképességet.

Továbbá a társadalom erdővel szemben támasztott ökológiai és közjóléti igényeinek jelentős része olyan immateriális szolgáltatásként jelenik meg, amely nem piacosítható. Ezeket az infrastrukturális igényekhez sorolható követelményeket is az erdőgazdálkodásnak kell kielégíteni, ami állami feladatként csak támogatással elégíthető ki.

1. ***Fejlesztési célok és feladatok:***

A nagy területeken dolgozó erdőgazdálkodás számára a korszerű erdőgazdálkodás és erdővédelem – és egyéb erdei haszonvételek és szolgáltatások – számára szükséges logisztikai háttér biztosítása. Ez által a vidék munkaerő megtartó képességének növelése, a vidéki termelési és jövedelmezőségi feltételek javítása, az erdők védelmével a termelés biztonságának fokozása.

1. **A megvalósítást szolgáló EMVA intézkedések:**

* 18. cikk 1. (d) – gazdálkodást segítő fizikai infrastruktúra fejlesztések

**Szükséglet (17)**

***(SZ17) Az erdőgazdálkodás biológiai alapjainak fenntartható módon történő folyamatos biztosítása, az erdei biodiverzitás célzott védelme és fejlesztése, kiemelten a védett és magas természetességű erdőkben***

* 1. ***Kapcsolódó fókuszterület(ek):*** 4/a
  2. ***Kapcsolódás az átfogó célkitűzésékhez:***

|  |  |  |  |  |  |
| --- | --- | --- | --- | --- | --- |
| ✓ | Környezet |  | Klíma |  | Innováció |

* 1. ***Rövid indoklás, leírás:***

Fejlesztési szükséget azonosítása: Az erdőgazdálkodás tartamos földhasználati és gazdálkodási mód, ezért annak mind biológiai alapjai, mind gazdasági és közjóléti funkcionális fenntarthatósága szempontjából a fejlesztési beavatkozásoknak is hosszú távra célzottaknak, komplexeknek, kiszámíthatónak és ösztönzőeknek kell lenniük. A klímaváltozás jelentős és egyre fokozódó biotikus és abioiotikus kockázatokat hordoz. Ezek részben eseményszerű károkozások, részben olyan folyamatok, amelyekhez való alkalmazkodás, illetve az ökológiai potenciál fenntartása hosszú távú fejlesztéspolitikai beavatkozások nélkül nem megoldható. A biodiverzitás megőrzése mind az erdők gazdálkodási, mind környezeti szolgáltatási és közjóléti funkciói szempontjából elsődleges fontosságú. A klímaváltozáshoz való alkalmazkodás kulcskérdése az erdők területi növelése mellett a tudatos erdő-környezetvédelmi gazdálkodási módok elterjesztése, valamint a fafajok adaptációs készségének növelése, egyes területeken az erdőtípus, fafaj-összetétel, illetve gazdálkodási mód megváltoztatása.

* 1. ***Fejlesztési* célok és feladatok:**

Célkitűzés: Az erdőgazdálkodás fenntartható biológiai alapjainak biztosítása, az erdei biodiverzitás célzott védelme és fejlesztése, kiemelten a védett és magas természetességű erdőkben (innovatív erdőgazdálkodási módszerek alkalmazása – áttérés a folyamatos erdőborításra). A NATURA 2000 területek védelme, az ilyen erdőkben a fenntartható erdőgazdálkodás biztosítása. Új típusú erdőgazdálkodási módszerek, invazív növényfajok visszaszorítása, fontos erdőszerkezeti elemek megőrzése, létrehozása. Az erdei ökológiai potenciál, az épített-, valamint táji (természeti) örökség értékőrző megújítása, hasznosítása (turisztikai célú fejlesztések is)

* 1. **A *megvalósítást szolgáló EMVA intézkedések:***
  + Natura 2000 területek kompenzációs támogatása (31. cikk) első sorban magángazdálkodók számára, különösen indokolt estben egyéb erdőgazdálkodók számára is.
  + Erdő-környezetvédelmi rendszerek kialakításának és ápolásának (35. cikk)

**Szükséglet (18)**

***(SZ18) Erdészeti vízgazdálkodás fejlesztése***

* + - * 1. ***Kapcsolódó fókuszterület(ek):*** 4/b
        2. ***Kapcsolódás az átfogó célkitűzésékhez:***

|  |  |  |  |  |  |
| --- | --- | --- | --- | --- | --- |
| ✓ | Környezet |  | Klíma |  | Innováció |

* + - * 1. ***Rövid indoklás, leírás:***

Fejlesztési szükséglet azonosítása (erdészet): Hazánkban az ökológiai minimumfaktor a víz. Időszakosan a kelleténél több van belőle, de sokkal hosszabbak azon időszakok mikor jelentős hiány mutatkozik. Különösen fontos ez a megállapítás a klímaváltozás várható irányának figyelembevételével. A helyzet olyan súlyos, hogy a talajvíz hiánya, éves ingadozásának megváltozása a talajok fejlődésének negatív irányú változását indukálta.

A fenti megállapítások egyaránt igazak a mezőgazdálkodás, és az erdőgazdálkodás esetében is. Amennyiben a szükséges munkálatok nem kerülnek elvégzésre, akkor az erdők biodiverzítása jelentősen csökken, a klímaváltozás hatásai fokozottan érvényesülnek, bizonyos területek erdőborításra alkalmatlanná válnak. Hazánk medence jellegéből fakadóan a vízvisszatartás, az erdőtalajok vízellátottságának növelése szükséges.

* + - * 1. **Fejlesztési célok és feladatok:**

Célkitűzések: A probléma megoldása csak komplex módon elképzelhető. Helyi szinten legfeljebb a vízerózió elleni védelem lehet hatásos! Tehát a magán és állami földterületek támogatása egyaránt indokolt. Területegységet csak a mikro, mezo, vagy makro vízgyűjtők szintjén lehet elképzelni. A célt csak ezek egységes rendezésével lehet elérni. Alapvető fontosságú a már meglévő és a most kialakítás alatt lévő vízgazdálkodási tervekhez, intézkedésekhez való kapcsolódás, ezek összehangolása: a probléma feltárása (ok, okok kiderítése).

* + - * 1. ***A megvalósítást szolgáló EMVA intézkedések:***
  + 18. cikk 1 (c) – gazdálkodást segítő fizikai infrastruktúra beruházások: víz-visszatartási és vízkormányzási beruházások:

– táji léptékű vízrendezési beavatkozásokhzo kapcsolódva

* + - erdőtömb vagy erdőrészlet léptékben

**Szükséglet (19)**

***(SZ19) Talaj- és erózióvédelmet szolgáló erdőgazdálkodási módok ösztönzése***

***Kapcsolódó fókuszterület(ek):*** 4/c

***Kapcsolódás az átfogó célkitűzésékhez:***

|  |  |  |  |  |  |
| --- | --- | --- | --- | --- | --- |
| ✓ | Környezet |  | Klíma |  | Innováció |

***Rövid indoklás, leírás:***

Az erdőgazdálkodás fenntartható biológiai alapjai, alkalmazkodás a klímaváltozás hatásaihoz

***Fejlesztési célok és feladatok:***

Cél: gazdálkodási módok talajkímélő kombinálása, fokozatos áttérés a folyamatos erdőborítást biztosító gazdálkodási módokra.

**A megvalósítást szolgáló EMVA intézkedések:**

* + 24. cikk: Agrár-erdészeti rendszerek (fás legelő + új konstrukciók, pl. „zöldítés”-t szolgáló használati mód kombinációs lehetőségek)
  + 25. cikk: Katasztófa-események, egyéb biotikus vagy abiotikus károsító események megleőzése, illetve károsdott erdészeti potenciál helyreállítása,
  + 26. cikk - az erdők környezeti értékét és ellenállóképességét javító - nem elsődlegesen termelő – beruházások: környezeti értéknövelő vagy klímaváltozás-tűrő átalakítás, továbbá közjóléti beavatkozások és beruházások

**Szükséglet (20)**

***(SZ20) Erdőgazdálkodási funkciók fenntartható fejlesztése, erdei haszonvételek körének és hozzáadott értékének bővítése első sorban lokális biomassza energetikai hasznosítás által („bio-gazdaság”)***

1. ***Kapcsolódó fókuszterület(ek):*** 5/c
2. ***Kapcsolódás az átfogó célkitűzésékhez:***

|  |  |  |  |  |  |
| --- | --- | --- | --- | --- | --- |
| ✓ | Környezet |  | Klíma |  | Innováció |

1. ***Rövid indoklás, leírás:***

Fejlesztési szükségletek azonosítása: Hazánkban a megújuló energia-termelés elsődleges forrása az erdei fa 79%), részaránya jelentős mértékben meghaladja mind az EU átlagot, mind a hasonló adottságokkal rendelkező tagállamokét. Ez a forrás ugyanakkor fenntartható, mivel az élőfa-készlet folyamatosan, évi 5 millió bruttó m3-el növekszik.

Ugyanakkor a felhasználás jelentős mértékben ma még erőművi jellegű, ahonnan további költség árán kerül a végső felhasználókhoz, az egyéb forrásból származó energiahordozókkal azonos kiskereskedelmi áron. Ugyanakkor a fa és egyéb erdőgazdálkodási maradék az ország döntő részén helyi erőforrásként tekinthető, mivel az zömmel 30 km-en belül kitermelhető, illetve megtermelhető. Emellett a sziget-üzemű alternatív törpe-erőmű technológiák is gyorsan fejlődnek, így gazdaságosságuk, megtérülésük is egyre javul. A helyi biomasszára alapozott megújuló energetikai hasznosítás növelésének legfőbb előnye a térségben maradó teljes erőforrás- és tőkeáram, továbbá a kiszámíthatóság. Ezért célszerű - első sorban a helyi közszolgáltatási szféra számára - előmozdítani a szigetüzemű energiaszolgáltatás elterjesztését.

Lehetőséget kell biztosítani komplex fejlesztésekre, konzorciumi projektekre, illetve a VP-n belüli egyéb és más operatív programok intézkedései közti szinergiákra.

Emellett az erdőgazdálkodáshoz kapcsolódó, továbbá az erdei termékek elsődleges feldolgozását célzó tevékenységek is jellemzően elláthatók a helyi mikro- és kisvállalkozások vagy akár közösségi gazdaságok bevonásával. Az erdőgazdálkodással összefüggő termékek diverzifikációja, illetve a hozzáadott érték növelése jelentős tartalékokkal rendelkezik a vidéki gazdaság szereplői számára.

1. ***Fejlesztési célok és feladatok:***

Célkitűzés: Erdőgazdálkodási funkciók fenntartható fejlesztése, erdei haszonvételek körének és hozzáadott értékének bővítése első sorban lokális biomassza energetikai hasznosítás által („bio-gazdaság”). Átfogó fejlesztés szükséges az erdészeti gépek területén, kiemelt figyelemmel a fán kívüli termékek gyűjtésére, termelésére, elsődleges feldolgozására, valamint a szükséges munkavédelmi eszközökre.

* erdőgazdálkodási haszonvételek bővítése (fa és egyéb erdei termékek, maradékok, és melléktermékek kitermelése, kiszállítása és elsődleges feldolgozása)
* erdőgazdálkodási termékek hozzáadott értékét növelő elsődleges feldolgozást célzó beruházások

1. ***A megvalósítást szolgáló EMVA intézkedések:***

* 27. cikk: talaj,- és erőforrás kímélő erdőgazdálkodási, valamint az elsődleges feldolgozáshoz és piacra jutáshoz szükséges (termelő) gépberuházások

**Szükséglet (21)**

***(SZ21) Az ország erdőborítottságának és fásított területeinek növelése***

1. ***Kapcsolódó fókuszterület(ek):*** 5/e – szénmegkötési képesség erősítése
2. ***Kapcsolódás az átfogó célkitűzésékhez:***

|  |  |  |  |  |  |
| --- | --- | --- | --- | --- | --- |
| ✓ | Környezet |  | Klíma |  | Innováció |

1. ***Rövid indoklás, leírás:***

A magyarországi erdőállomány folyamatosan nő, ugyanakkor jelentősen elmarad a hasonló adottságú tagállamok és az EU-átlaga, valamint a hazai potenciál mögött. Ennek egyik döntő oka a szántóföldi termeléssel együtt járó éves kifizetésű szubvenciók jelenléte. Ezek összege az utóbbi években - a világpiaci terményárak növekedése mellett is - igen jelentősen megnövekedett, amely mellett így rövid távon a mezőgazdasági termelésre kevésé alkalmas területeken is kis kockázat mellett jelentősen kifizetődőbb az erdőtelepítésnél. Ugyanakkor a hazai CO2-csökkentési célkitűzésben az erdők CO-2 megkötésének folyamatos növekedése az egyetlen valóban CO2 elnyelő tényező. Az erdősítés mellett a különböző fásításoknak is jelentős szerepe lehet az erózióvédelem, pormegkötés, biomassza-potenciál területein, illetve a zöldítésben is.

1. ***Fejlesztési célok és feladatok:***

Célkitűzés: Az ország erdő-borítottságának növelése az ösztönzők által. Az erdei biomassza legnagyobb mértékű és legjobb minőségű felhasználása, gyorsan növő fafajokból álló ültetvények fejlesztése által is. A települések és a kulturális értékek védelmét szolgáló közjóléti erdők telepítése.

1. ***A megvalósítást szolgáló EMVA intézkedések:***

* 23. cikk - erdősítés és fásítás, 24. cikk - agrár-erdészeti rendszerek kialakítása

***Továbbá az 1/a-b-c prioritáshoz/fókuszterületekhez kapcsolódóan erdészetre vonatkozóan:***

***Kapcsolódó fókuszterület(ek):*** 1/a-b-c

***Kapcsolódás az átfogó célkitűzésékhez:***

|  |  |  |  |  |  |
| --- | --- | --- | --- | --- | --- |
|  | Környezet |  | Klíma | ✓ | Innováció |

***A megvalósítást szolgáló EMVA intézkedések:*** 15. 16. és 36. cikk

*(a) Az elsősorban magánerdő-gazdálkodói célcsoport számára nyújtható szaktanácsadási rendszer megújítása: strukturálása és megerősítése*

***Indoklás:***

Az erdőgazdálkodás a természeti környezet, első sorban a biodiverzitás, az élőhely-megőrzés, valamint a talaj, és vízgazdálkodás szempontjából kiemelkedő jelentőségű. Nem kevésbé az erőforrások fenntartható használata tekintetében a széndikoxid-megkötés és a megújuló energiaforrások szolgáltatása révén. Ezzel egy időben a fatermékek tekintetében a globalizáció következtében folyamatos versenyhelyzetben is van. Az EU-ban hatályos gazdálkodási, biztonsági és eredetigazolási előírások is egyre magasabb szintű és egyre összetettebb követelmények elé állítják a vállalkozásokat, amely szintén komoly befolyásoló tényezője a piaci hatékonyságnak. Magyarországon az erdőgazdálkodással 40%-ban jelentős szakmai előzményekkel rendelkező állami tulajdonú vállalkozások, míg 60%-ban magántulajdonosok gazdálkodó szervezetei foglalkoznak. Utóbbi körben jelentős arányt képviselnek a sem képzettséggel, sem gyakorlattal nem rendelkező tulajdonosok, a nem művelt erdőterület aránya %. A környezeti funkciók és a piaci pozíciók kiegyenlített fejlesztése érdekében tehát elengedhetetlen az erdőgazdálkodók támogatása egy szakmai és üzleti tudásmegosztást szolgáló strukturált, célzott és naprakész tanácsadási szolgáltatási program keretében is.

A jelenlegi támogatott szaktanácsadás gyengeségei: a szaktanácsadási szolgáltatás nincs több éves program szintű stratégiával és akciótervvel alátámasztva; a szaktanácsadói kör tervszerű és magas minőségű továbbképzése nem megoldott; a szaktanácsadók igénybe vétele egyéni és eseti; a szaktanácsadás minőségének és hatékonyságnak nincs monitoring és értékelési rendszere.

***Célok, feladatok:***

* A tanácsadási stratégia kialakítása a 2014-2020-as fejlesztéspolitikai célkitűzésekkel összhangban és akkreditációja (VM), benne a tanácsadók továbbképzésének programja is,
* A támogatott tanácsadás hatékonyságát jellemző indikátorok meghatározása, monitoring, értékelési és visszacsatolási rendszer kialakítása,
* Részletes tanácsadási akcióterv kialakítása, és ez alapján történő lebonyolíttatása
* A megújított szaktanácsadási rendszer elfogadtatása a célcsoport felé, használatának mennyiségi és minőségi megerősödése, a hatékonyság és hatásosság mérhetővé tétele.

***Kapcsolódó EMVA intézkedés:*** 16. cikk szerinti tanácsadói szolgáltatások

*(b) Az erdőgazdálkodás (agrárgazdaság) vállalkozásai, szakmai műhelyei és a tudásközvetítésre alkalmas szakmai szervezetek operatív csoportjai által a 2014-2020-as fejlesztéspolitikai prioritásokhoz illeszkedő, probléma-orientált KFI együttműködéseinek gyarapodása, ez által az erdőgazdálkodók gazdasági és környezeti hatékonyságának növelése*

***Indoklás:***

Fejlesztési szükséglet azonosítása (erdészet): Az erdészet, mint a hosszú távú fenntarthatóságot megkövetelő gazdálkodási mód fokozottan kitett a biotikus és abiotikus eredetű környezeti hatásoknak, valamint a világpiaci trendeknek. Ezért mind a környezeti és közjóléti szolgáltatások, mind a gazdálkodási hatékonyság erősítése érdekében különösen jelentős, hogy a legkorszerűbb kutatási és fejlesztési eredmények és lehetőségek minél gördülékenyebben szolgálhassák a gazdálkodást, illetve, hogy a gazdálkodók problémáira és igényeire fókuszált együttműködések elterjedjenek és megerősödjenek. Jelenleg Magyarországon a gazdaság-orientált erdőgazdálkodási KFI együttműködések lényegében alkalmiak, ilyen jellegű, az agrárgazdasági ágazat számára kialakított ösztönző rendszer nem működik. Ennek következtében az ösztönzőkért folytatott versenyben más - jóval kiszámíthatóbb gazdasági környezetben működő – szektorokkal szemben jelentős hátrányt szenvednek.

***Célok, feladatok:***

Erdőgazdálkodási KFI prioritások, összhangban az ágazat 2014-2020-ra meghatározott fejlesztési irányaival:

* az erdőgazdálkodás fenntartható biológiai alapjainak, mint termelési potenciálnak biztosítása és megerősítése,
* az erdőgazdálkodás korszerű és fenntartható gazdasági alapjainak biztosítása (gazdálkodási módok, gazdálkodás biztonságának javítása, haszonvételi lehetőségek, együttműködések)
* az erdők közjóléti funkcióinak kibővítése és erősítése (közjóléti erdősítés és fásítás, turisztikai hasznosítás)

***Kapcsolódó EMVA intézkedés:*** 36. cikk együttműködés, innovációs projektek és klaszterek

*(c) Az erdőgazdálkodók számára továbbképzési stratégia kialakítása a 2014-2020-as fejlesztéspolitikai célkitűzésekkel összhangban és akkreditációja (VM), benne a tanácsadók továbbképzésének programja is*

***Indoklás:***

Az erdőgazdálkodással foglakozó vállalkozások mind a gazdálkodás ökológiai potenciáljának fenntartása és erősítése, mind a gazdálkodási és piaci feltételrendszerek egyenrangú kihívást jelentenek, így a folyamatos tudásbővítés nélkülözhetetlen. Ugyanakkor jelentős különbségek vannak az állami tulajdonú – jellemzően nagy – gazdaságok, valamint a kisebb magángazdaságok és közösségi gazdálkodásban érintett kistulajdonosok tudásszükséglete, a számukra hasznos ismeretátadási módok és eszközök között. A jelenlegi támogatott szakmai továbbképzési rendszer gyengeségei: nincs több éves, a gazdálkodói kör szükségletei szerint differenciált program szintű stratégiával és akciótervvel alátámasztva, a támogatott programba vonható képzési formák és elemek számára nincs kidolgozott minősítési (akkreditációs) rendszer, a szakmai továbbképzési aktivitások esetiek, a képzés minőségének és hatékonyságnak nincs monitoring és értékelési rendszere.

***Kapcsolódó EMVA intézkedés:*** 15. cikk szerinti szakmai továbbképzés

***Célok, feladatok:***

* A képzési stratégia kialakítása a 2014-2020-as fejlesztéspolitikai célkitűzésekkel összhangban és akkreditációja (VM), benne a szakmai továbbképzést végzők továbbképzésének programja is,
* A támogatott képzés hatékonyságát jellemző indikátorok meghatározása, monitoring, értékelési és visszacsatolási rendszer kialakítása,
* Részletes képzési akcióterv kialakítása, és ez alapján történő lebonyolíttatása
* A megújított képzési rendszer elfogadtatása a célcsoport felé, használatának mennyiségi és minőségi megerősödése, a hatékonyság és hatásosság mérhetővé tétele.